
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	1 septembrie 2010

	Nr.
	27/280


R A P O R T

asupra proiectului de Lege pentru aprobarea Ordonanţei Guvernului nr. 9/2010 privind măsuri pentru diminuarea consecinţelor restructurării şi reorganizării unor societăţi naţionale, companii naţionale şi societăţi comerciale cu capital majoritar de stat din domeniul feroviar
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 168 din 13 aprilie 2010, cu dezbaterea pe fond, în procedură obişnuită, a proiectului de Lege pentru aprobarea Ordonanţei Guvernului nr. 9/2010 privind măsuri pentru diminuarea consecinţelor restructurării şi reorganizării unor societăţi naţionale, companii naţionale şi societăţi comerciale cu capital majoritar de stat din domeniul feroviar.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.52/21.01.2010)

· avizul favorabil al Comisiei pentru buget, finanţe şi bănci (nr.184/26.04.2010)

· avizul favorabil al Comisiei juridice, de disciplină şi imunităţi (nr.168/27.04.2010)

· avizul favorabil al Comisiei pentru politică economică, reformă şi privatizare (nr.21/122/0.05.2010)

Proiectul de lege are ca obiect de reglementare instituirea unor măsuri de protecţie socială pentru diminuarea consecinţelor restructurării şi reorganizării unor societăţi naţionale, companii naţionale şi societăţi comerciale cu capital majoritar de stat din domeniul feroviar. Astfel, prin realizarea unui program de restructurare, se crează condiţii de protecţie socială a persoanelor concediate.
Comisia propune Plenului Camerei Deputaţilor aprobarea proiectului de lege în forma prezentată, în vederea diminuării efectelor procesului de restructurare şi reorganizare, asigurând protecţie socială persoanelor disponibilizate prin concedieri colective în sectorul feroviar.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 24 august 2010 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale 
· d-l Eusebiu Manea Pistru Popa – Secretar de Stat, Ministerul Transporturilor şi Infrastructurii
· d-na Elena Voicu – consilier, Ministerul Transporturilor şi Infrastructurii
· d-na Lucica Diaconescu – şef serviciu, Ministerul Finanţelor Publice
· d-na Maria Popescu – consilier, Ministerul Finanţelor Publice.
La lucrările comisiei au fost prezenţi 11 deputaţi, din totalul de 19 membri ai comisiei.
Raportul comisiei a fost adoptat cu unanimitate voturi.
Proiectul de lege a fost adoptat de Senat în şedinţa din 8 aprilie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier parlamentar Elena Mesaroş
Întocmit,

Expert parlamentar Adriana Emilia Breazu

